EkBass/fiwiki-20250220-pages-articles huggingface dataset:
Laura López

Laura López Valle (s. 24. huhtikuuta 1988 Valladolid) on espanjalainen taitouimari ja olympiamitalisti. Hän edustaa seuratasolla CN Alcorcón Arenaa. López oli mukana maansa hopeaa voittaneessa joukkueessa Pekingin olympialaisissa 2008, jonka lisäksi hän on voittanut pronssia teknisestä joukkueuinnista MM-kisoista 2007 ja kultaa joukkueuinnin vapaakilpailusta EM- kilpailuista 2008. == Lähteet == Luokka:Espanjalaiset taitouimarit Luokka:Espanjalaiset olympiamitalistit Luokka:Vuonna 1988 syntyneet Luokka:Elävät henkilöt
Eutin

Eutin on kaupunki Saksan pohjoisimmassa osavaltiossa Schleswig-Holsteinissa. Se on Ostholsteinin piirikunnan pääkaupunki, ja sen pinta-ala on 41,4 neliökilometriä ja asukasluku 17 041 vuoden 2016 lopussa. Eutin on kuuluisan 1700- ja 1800-luvulla eläneen saksalaisen säveltäjän sekä kapellimestarin Carl Maria von Weberin synnyinkaupunki. Hänen kunniakseen Eutinin linnan pihalle rakennettiin vuonna 1951 noin 2 000 hengen ulkoilmateatteri, jossa järjestetään loppukesäisin erilaisia esityksiä paikallisen juhlafestivaalin aikana.Eutiner Festispiele Viitattu 21.11.2010. Ari Taipale: Saksan matkaopas, s. 89. Kustannusosakeyhtiö Tammi, 1995. ISBN 951-31-0534-2. == Ystävyyskaupungit == * Lawrence, Yhdysvallat * Nykøbing Falster, Tanska * Putbus, Saksa == Lähteet == == Aiheesta muualla == * Kaupungin verkkosivusto * [https://www.eutiner-festspiele.de/de/ Eutinin juhlafestivaalien verkkosivusto Luokka:Schleswig-Holsteinin kunnat Luokka:Saksan kaupungit
Hyvinkään vaakuna

Hyvinkään vaakuna on Hyvinkään kaupungin tunnus. Vaakunan aihe viittaa paikkakunnan tekstiiliteollisuuteen, joka on sittemmin hiipunut, mutta joka oli merkittävä työllistäjä vielä 1900-luvun alkupuoliskon jälkeenkin. Vaakunan selitys on ”sinisessä kentässä kolme hirsittäin asetettua, keskenään paaluittain järjestettyä kultasyöstävää, joiden kärjet ja langat hopeaa.” Vaakunan on suunnitellut Olof Eriksson, ja Hyvinkään kauppalanvaltuusto hyväksyi sen kokouksessaan 2. marraskuuta 1950. Sisäasiainministeriö vahvisti vaakunan käyttöön 11. joulukuuta samana vuonna. == Lähteet == * * Hyvinkää Vaakuna
Riboosi-5-fosfaatti

Riboosi-5-fosfaatti (C5H11O8P) on riboosisokerin ja fosforihapon esteri. Se on tuote ja välituote pentoosifosfaattireitissä ja tärkeä välituote myös yhteyttämisen pimeärektioissa ja nukleotidien biosynteesissä. ==Pentoosifosfaattireitti== Riboosi-5-fosfaattia muodostuu pentoosifosfaattireitin toisessa vaiheessa, jossa ribuloosi-5-fosfaatti isomeroidaan fosfopentoosi-isomeraasientsyymin avulla riboosi-5-fosfaatiksi. Jos eliöt tuottavat riboosi-5-fosfaattia enemmän kuin tarvitsevat nukleotidisynteesissä voi se reagoida pentoosifosfaattireitillä eteenpäin ksyluloosi-5-fosfaatin kanssa glyseraldehydi-3-fosfaatiksi ja sedoheptuloosi-7-fosfaatiksi transketolaasientsyymin katalysoimana. ==Calvinin sykli== Yhteyttämisen pimeäreaktioissa eli Calvinin syklissä. Sykli on käänteinen pentoosifosfaattireitille ja siinä riboosi-5-fosfaattia muodostuu glyseraldehydi-3-fosfaatista ja seduheptuloosi-5-fosfaatista transketolaasin katalysoimana. Yhdiste isomeroituu fosfopentoosi-isomeraasin katalysoimana ribuloosi-5-fosfaatiksi, joka reagoi edelleen. ==Nukleotidien synteesi== Eliöt käyttävät riboosi-5-fosfaattia ribonukleotidien biosynteesiin. Eliöt muokkaavat siitä ja ATP-molekyyleistä puriinien ja pyrimidiinien synteesissä tarvittavaa fosforibosyylipyrofosfaattia riboosifosfaattipyrofosfokinaasientsyymin toimiessa katalyyttinä. ==Lähteet== == Aiheesta muualla == *Human Metabolome Database: D-Ribose 5-phosphate Luokka:Orgaaniset fosfaatit
Forssan vaakuna

Forssan vaakuna on Forssan kaupungin tunnus. Vaakunan aihe pohjautuu kauppalalle ennen kuntalain voimaantuloa 1947 tasavallan presidentin asetuksella vahvistamaan vaakunaan, jonka yhtenä aiheena on vesipyörä. Vaakuna viittaa vanhoihin myllyihin kosken rannalla, joiden ympärille nykyisen teollisuusyhdyskunnan rakentuminen sai alkunsa. Vaakunan selitys on ”sinisessä kentässä hopeinen vesiratas.” Vaakunan on suunnitellut Olof Eriksson, ja Forssan kauppalanvaltuusto hyväksyi sen kokouksessaan 18. kesäkuuta 1962. Sisäasiainministeriö vahvisti vaakunan käyttöön 29. elokuuta samana vuonna. == Lähteet == * * * Forssa Vaakuna
True Men Don’t Kill Coyotes

True Men Don't Kill Coyotes on Kalifornialaisen rock-yhtye Red Hot Chili Peppersin ensimmäinen kappale ja single, heidän ensimmäiseltä albumiltaan, The Red Hot Chili Peppers. Albumi ja kappale eivät menestyneet maailmalla hyvin, vaikka albumin kappaleita soitettiin erilaisissa yliopisto-radioissa. Tämä kehitti yhtyeelle fanipohjan, joka kasvoi uusien albumeiden myötä. Kappaleen on säveltänyt Red Hot Chili Peppersin silloinen kokoonpano, Anthony Kiedis, Flea, Jack Sherman ja Cliff Martinez. Kappale esiintyy myös kokoelmalevyillä, kuten The Abbey Road E.P., jossa se oli viides kappale ja What Hits!?, jossa se oli kuudes kappale. ==Musiikkivideo== Kappaleesta tehtiin myös musiikkivideo, joka oli ainoa albumilta "Red Hot Chili Peppers". Video alkaa, kun erikoisesti pukeutunut maanviljelijä kaataa kastelukannusta radioaktiivista vettä pellolle, tämän jälkeen Red Hot Chili Peppersin jäsenet nousevat maan alta pellon päälle ja alkavat esittää kappaletta. Kun kappale loppuu, Red Hot Chili Peppersin jäsenet palaavat takaisin maan alle.Singlen musiikkivideo Youtubessa Videon on ohjannut Graeme Whifler. ==Lähteet== Luokka:Vuoden 1984 kappaleet Luokka:Red Hot Chili Peppersin kappaleet
SC Magna Wiener Neustadt

SC Magna Wiener Neustadt on itävaltalainen vuonna 2008 perustettu jalkapalloseura Wiener Neustadtin kaupungista Ala-Itävallasta. Seuran miesten edustusjoukkue pelaa maan toiseksi korkeimmalla sarjatasolla. == Historia == Seura perustettiin vuonna 2008, kun seura sai talousvaikeuksiin ajautuneen SC Schwanenstadtin paikan Itävallan 1. divisioonassa. Toukokuussa 2008 itävaltalais-kanadalainen liikemies, autoteollisuusyritys Magna Internationalin Frank Stronachista tuli seuran ensimmäinen puheenjohtaja. Seura pelasi ensimmäisen ottelunsa kesäkuussa 2008 FC Wacker Innsbruckia vastaan ja hävisi 0–3. Kokonaisuutena kausi kuitenkin sujui loistavasti ja lopulta SC Wiener Neustadt voitti 1.divisioonan mestaruuden ja nousi Bundesliigaan. Kauden aikana seura yhdisti toimintansa FC Magnan kanssa ja heinäkuussa 2009 seuran uudeksi viralliseksi nimeksi tuli SC Magna Wiener Neustadt. Ensimmäisellä Bundesliiga-kaudellaan seura menestyi mukavasti sijoittuen viidenneksi. Se eteni myös Itävallan cupin loppuotteluun, jossa hävisi SK Sturm Grazille 1–0. == Saavutukset == * Itävallan 1. divisioona: 2009 * Itävallan cup ** Hopeaa: 2010 == Entisiä päävalmentajia == * Helmut Kraft (2008–12/2009) == Aiheesta muualla == * Virallinen kotisivu Luokka:Itävaltalaiset jalkapalloseurat Luokka:Ala-Itävalta
Sophie Ferguson

Sophie Ferguson (s. 19. maaliskuuta 1986 Sydney) on australialainen tennispelaaja. Parhaimmillaan hän oli WTA-listan sijalla 109 heinäkuussa 2010. Hän ei voittanut urallaan yhtään WTA-turnausta. Grand Slam -turnauksissa Ferguson pääsi parhaimmillaan toiselle kierrokselle Australian avoimissa 2005 ja Ranskan avoimissa 2010. Ferguson pelasi viimeiset turnauksensa kesäkuussa 2011 == Lähteet == == Aiheesta muualla == * Sophie Ferguson profiili WTA:n kotisivuilla Luokka:Australialaiset tennispelaajat Luokka:Vuonna 1986 syntyneet Luokka:Elävät henkilöt
Tapio Vallioja

Tapio Vallioja () oli suomalainen heraldikko, joka suunnitteli useita kuntien, yhteisöjen ja yksityishenkilöiden vaakunoita. Hän oli yksi kahdestatoista Suomen heraldisen seuran perustajajäsenestä, ja toimi elämänsä aikana seuran johtokunnan jäsenenä ja sihteerinä. Hänen suunnittelemiensa vaakunoidensa tyyliä on luonnehdittu selkeiksi ja pelkistetyiksi, joiden sanoma oli esitetty kiteytetysti. == Vaakunat == Käytössä olevat * Juvan vaakuna * Kiteen vaakuna * Kiuruveden vaakuna * Miehikkälän vaakuna * Puumalan vaakuna * Uuraisten vaakuna Käytöstä poistuneet Osa Valliojan suunnittelemista vaakunoista ei enää ole käytössä kunnanvaakunana, vaan esimerkiksi epävirallisena kotiseutuvaakunana. * Jyväskylän maalaiskunnan vaakuna * Pertunmaan vaakuna * Pielisjärven vaakuna ==Lähteet== * == Aiheesta muualla == Luokka:Suomalaiset heraldikot Luokka:Vuonna 1920 syntyneet Luokka:Vuonna 2005 kuolleet
Kirjatori

Kirjatori Oy on kirjakauppaketju, joka myy eri kirjakustantamoiden tarjouseriä. Lisäksi Kirjatorit myyvät edullisia postikortteja ja konttori- ja paperitarvikkeita. Myynnissä on myös valikoima uutuuskirjoja. Kirjatori- kirjakauppoja on tällä hetkellä neljällä eri paikkakunnalla ympäri Suomen. Lisäksi Kirjatorin osastoja oli Filmtown-liikkeistä Turussa, Piispanristissä ja Kuopiossa. == Kirjatorin historia == Kirjatorin tarina sai alkunsa vuonna 1976 Jyväskylässä, kun Kreeta Salojärvi ryhtyi myymään jo myyntiaikansa ylittäneitä kirjoja kilohinnalla Kilokirja-nimen alla. Sen jälkeen myymälöitä on perustettu ympäri Suomea, ja parhaimmillaan niitä oli 12. Ketjun omistajuus siirtyi Eero Salojärvelle 1990-luvun alussa. Matkan varrella yrityksen nimi on vaihtunut Kirjatoriksi, ja kirjat myydään kappalehinnalla. Kirjatori Oy on osa Gummerus-konsernia, mutta myymälöitä pyöritetään nykyisin yksityisyrittäjävetoisesti. == Kirjatorin liikeidea == Uusien kirjojen kustannustahti on tiheä, ja julkaistavien nimikkeiden määrä Suomessa niin suuri, ettei yksi uutuuskirja ehdi olla kirjakaupassa myynnissä yli puolta vuotta. Kirjatori "pidentää kirjan ikää" ottamalla myyntiin lisäksi myös hieman vanhempia kirjoja ja täydentämällä valikoimaansa viikoittain. === Myymälät === * Jyväskylä, Forum * Kouvola, Kauppakeskus Manski == Lähteet == * Sami Luoto & Matias Möttölä: Halpa kirja myy hyvin. Ylioppilaslehti 14/2001. * Ideapark Uutiset 23.8.2007: Kirjatori on tarjonnut edullista luettavaa jo 15 vuotta * Sanomalehti Karjalainen: Halpakirjaketju Kirjatori Joensuuhun * Helsingin Sanomat: Kirjatori-ketjua uhkaa lopettaminen == Aiheesta muualla == * www.kirjatori.fi Luokka:Suomalaiset kirjakaupat
Kemiallinen samankaltaisuus

Kemiallisella samankaltaisuudella tarkoitetaan alkuaineiden, molekyylien tai yhdisteiden rakenteellista tai toiminnallista samankaltaisuutta. Kemiallinen samankaltaisuus on yksi kemiallisen informatiikan keskeisimmistä käsitteistä. Se on oleellinen suunniteltaessa uusien yhdisteiden ominaisuuksia. luokka:Kemia
Thomas Elfgren

Thomas Elfgren (s. 1954) on suomalainen poliisi ja keskusrikospoliisin rikosylikomisario. Hän on tullut tunnetuksi psykologisen profiloinnin asiantuntijana, järjestäytyneen rikollisuuden torjuntayksikön päällikkönä sekä sotarikos- ja joukkotuhontatapausten tutkinnanjohtajana. ==Ura== Tunnettuja Elfgrenin johdolla tutkittuja ja ratkaistuja rikostapauksia ovat olleet esimerkiksi: * Hirsalan piiritystilanne 1994 * Pernajan Isnäsin murhatapaus syyskuussa 1995 * Ruandalaispastori Francois Bazaramban joukkotuhontasyyte ja -tuomio 2010 * Vihdin poliisimurha 2016 * Sierraleonelaisen Gibril Massaquoin sotarikos-, murha- ja raiskaussyytteet 2020 (oikeuskäsittely kesken)Raaoista sotarikoksista syytetty kertoi oikeudessa tuohtuneena suomalaisesta tutkinnanjohtajasta: ”Tuntui, että hän itse on tuomioistuin” Yle 12.2.2021. Viitattu 3.4.2021. Eflgren on työskennellyt myös Haagin sotarikostuomioistuimen palveluksessa entisen Jugoslavian alueella tutkintaryhmän johtajana sekä rajavartiolaitoksen kouluttajana järjestäytyneen rikollisuuden ihmissalakuljetus- ja ihmiskaupan torjuntakysymyksissä. Elfgren on suosittu asiantuntija ja kouluttaja muun muassa väkivaltarikollisten profiloinnissa ja rikostorjunnan erityismenetelmissä. Hän toimi asiantuntijana televisiosarjassa Kylmäverisesti sinun sekä rikosdokumentissa Ei vanhene koskaan Yle TV2. Hän on kirjoittanut yhdessä Ritva Juntusen ja Kati Norpan kanssa kirjan Nuorten Lakikirja. == Poliittinen toiminta ja näkemykset == Elfgren pyrki eduskuntaan Uudenmaan vaalipiiristä RKP:n listalta eduskuntavaaleissa 2011, mutta ei tullut valituksi. Hän sai 542 ääntä. Kunnallisvaaleissa 2012 Elfgren valittiin 81 äänellä Sipoon kunnanvaltuustoon. Hän oli ehdolla myös vuoden 2015 eduskuntavaaleissa eikä tullut 639 äänellä valituksi eduskuntaan Uudenmaan vaalipiiristä. Vuoden 2017 kuntavaaleissa hänet valittiin Sipoon valtuustoon 165:llä äänellä. Vuoden 2023 vaaleissa Elfgren vaihtoi puoluetta ja oli Uudeltamaalta Vihreän liiton kansanedustajehdokkaana. Rasmus ry palkitsi Elfgrenin vuonna 2014 rasisminvastaisella Global Family Award -palkinnolla. Elfgren oli Rasmus ry:n hallituksen jäsen vuonna 2015. Elfgrenin mielestä kannabiksen käyttörikoksesta seuraavat rekisterimerkinnät tulisi poistaa.KRP:n ylikomisario: Kannabiksen käyttö pois ri­kos­re­kis­te­ris­tä Kaleva 4.3.2014. == Yksityiselämä == Tutkiessaan ruandalaisen pastorin Francois Bazaramban joukkotuhontasyytteitä hän vietti tutkinnanjohtajana Ruandassa viisi vuotta. Ruandassa ollessaan Elfgren adoptoi kuusi paikallista nuorta. Hän on neljän lapsen isoisä. == Lähteet == ==Aiheesta muualla== * Thomas Elfgrenin blogi Uudessa Suomessa Luokka:Suomalaiset poliisit Luokka:Sipoon kunnanvaltuutetut Luokka:Suomen ruotsalaisen kansanpuolueen poliitikot Luokka:Vuonna 1954 syntyneet Luokka:Elävät henkilöt
Uudenseelanninranskalaiset

Uudenseelanninranskalaiset ovat Uudessa-Seelannissa asuvia ranskalaisia. Vuoden 2006 tietojen mukaan Uudessa-Seelannissa oli 2 475 Ranskassa syntynyttä ja 3 819 etniseksi ranskalaiseksi taustakseen ilmoittanutta henkilöä. ==Historia== Ensimmäinen ranskalainen Uudessa-Seelannissa oli kapteeni Jean François Marie de Surville, joka oli St Jean Baptiste -laivan päällikkönä sen ollessa kauppatutkimusmatkalla alueella vuonna 1769. Hän purjehti Doubtless Bayhin, josta hän kuitenkin lähti vihamielisten maorien takia. Vuonna 1772 Mascarin-laiva kävi Uudessa-Seelannissa kapteeninaan Marion du Fresne. Laivan miehistö kävi kauppaa paikallisten kanssa ja teki tieteellisiä havaintoja alueesta. Maorit surmasivat du Fresnen ja hänen miehistönsä pari viikkoa heidän paikalle tulemisensa jälkeen heidän ilmeisesti suututettuaan maorit epäselvästä syystä. Louis Isidore johti ensimmäistä puhtaasti tieteellistä tutkimusmatkaa Uuteen-Seelantiin vuonna 1824 laivalla Coquille. Hänen mukanaan oli Jules Sébastien César Dumont d'Urville, joka teki oman tutkimusretkensä alueelle vuonna 1827. Ranskalaiset valaanpyytäjät tulivat Uuteen-Seelantiin 1830-luvulla ja perustivat joitakin siirtokuntia. Jean Baptiste François Pompallier teki katolilaista lähetystoimintaa Uudessa-Seelannissa vuodesta 1838. Hänestä tuli Uuden-Seelannin ensimmäinen piispa ja hän johti paikallista katolilaista kirkkoa seuraavat 30 vuotta. Ranskalaiset lähetyssaarnaajat käännyttivät kymmenessä vuodessa noin 5 000 paikallista. Vuonna 1838 Jean François Langlois perusti ranskalaisen siirtokunnan maoreilta ostetuille maille Akaroaan. Vuonna 1840 siirtokuntaan saapui laiva Comte de Paris mukanaan 53 siirtolaista. Ranskalaisten toimet huolestuttivat Britanniaa, joka kiihdytti omia toimiaan alueella. Britannia julisti omistavansa Eteläsaaren Akaroan siirtokunta mukaan luettuna 17. kesäkuuta 1840. Vuonna 1843 siirtokunnassa asui 69 ranskalaista, 86 brittiä ja muutamia maoreja ja saksalaisia. Ranskalaiset sulautuivat myöhemmin muuhun väestöön. Myöhemmin ranskalaisia tuli kultakuumeen myötä 1870-luvulla. Vuonna 1881 saavutettiin ranskalaisen siirtolaisuuden huippuvuosi, jolloin maahan saapui 848 ranskalaista. Määrä ei tuosta luvusta kohonnut sataan vuoteen. Vuosien 1991–2006 välillä Ranskassa syntyneiden määrä kolminkertaistui 858:ta 2 475:een. Suurin osa ranskalaisista siirtolaisista on asettunut Aucklandiin ja Wellingtoniin. ==Kulttuuri== Huolimatta ranskalaisten siirtolaisten suhteellisen vähäisestä määrästä heillä on ollut suuri vaikutus uusiseelantilaiseen kulttuuriin. Ranskalaisten mukana maahan levisi esimerkiksi viini. Ranskaa on opetettu kouluissa jo koulujen alusta lähtien. Vuonna 2001 ranskan kieli on suurin Uuden-Seelannin kielistä englannin, maorin ja samoan jälkeen. Ranskalaisten edustusjärjestönä on toiminut vuonna 1908 perustettu Cercle Français, joka muutti nimensä muotoon Alliance Française vuonna 1984. Järjestöllä on 11 alajärjestöä joihin kuuluu noin 2 500 jäsentä. ==Lähteet== Ranskalaiset, Uusi-Seelanti
Afganistaninuunilintu

Afganistaninuunilintu (Abrornis subviridis) on aasialainen uunilintujen heimoon kuuluva varpuslintu. Laji pesii Afganistanin koillisosassa sekä Luoteis-Pakistanissa. William Edwin Brooks kuvaili lajin holotyypin Intian Uttar Pradeshin Etawahista ja Kanpurista vuonna 1872.The Internet Bird Collection == Lähteet == Luokka:Hippiäisuunilinnut
Hōein maanjäristys 1707

Hōein maanjäristys vuonna 1707 on Japanin historian toiseksi suurin maanjäristys. Voimakkain maanjäristys oli Tōhokun maanjäristys 2011. Järistys tapahtui 28. lokakuuta 1707 klo 14.00, ja se aiheutti tuhoa Lounais-Honshussa, Shikokussa, ja Kaakkois-Kyūshūssa. Järistyksen voimakkuus oli 8,6 Richterin asteikolla. Maanjäristyksessä ja sitä seuranneessa tsunamissa kuoli yli 5 000 ihmistä. Järistys saattoi myös vaikuttaa Fuji-tulivuoren viimeisimmän purkauksen alkamiseen. Fuji purkautui 49 päivää maanjäristyksen jälkeen. == Tausta == Honshun etelärannikko kulkee pitkin Nankain vajoamaa, joka on Filippiinien meren laatan ja Euraasian laatan alityöntö-kohdassa. Laattojen liike aiheuttaa useita maanjäristyksiä. == Vahingot == Maanjäristyksessä tuhoutui 29 000 taloa ja kuoli yli 5 000 henkilöä. Järistys aiheutti ainakin yhden maanvyörymän Shizuokassa. Maanjäristyksen seurauksena syntyi myös tsunami Kōchin kaakkoisrannikolle. Aaltojen korkeus oli 7,7-10 metriä. On myös merkkejä siitä, että maanjäristyksen aiheuttamat muutokset maankuoren jännitteissä voivat tietyissä tilanteissa johtaa tulivuorten purkautumiseen ja on arveltu, että maanjäristys saattoi aiheuttaa tulivuori Fujin purkautumisen 49 päivää myöhemmin. == Lähteet == Luokka:Maanjäristykset Japanissa Luokka:1707 Luokka:1700-luvun maanjäristykset
Assaminuunilintu

Assaminuunilintu (Seicercus cantator) on aasialainen uunilintujen heimoon kuuluva varpuslintu. Nimialalaji cantator pesii Intian koillisosassa, Nepalin itäosassa, Bhutanissa, Bangladeshin kaakkoisosassa sekä mahdollisesti Myanmarin pohjoisosissa. Alalaji pernotus elää Laosin pohjois- ja keskiosissa. Samuel Tickell kuvaili lajin holotyypin Intian Länsi-Bengain Barabhumista vuonna 1833.The Internet Bird Collection == Lähteet == Luokka:Aasiansieppokertut
Kvanttikosmologia

Kvanttikosmologia on teoreettisen fysiikan ala, joka yrittää tutkia kvanttimekaniikan vaikutusta universumiin tai sen aikaiseen vaiheeseen, erityisesti hetkiin alkuräjähdyksen jälkeen. Monista yrityksistä huolimatta, kuten esimerkiksi Wheeler–DeWitt-yhtälöstä, tutkimuskenttä pysyy pikemminkin spekulatiivisena kvanttigravitaation haarana. Tärkeä ongelma alalla on fyysisen informaation alkuperä universumissa. Luokka:Kvanttimekaniikka Luokka:Painovoima Luokka:Kosmologia
Bambu-uunilintu

Bambu-uunilintu (Seicercus umbrovirens) on itäafrikkalainen uunilintujen heimoon kuuluva varpuslintu. Sen esiintymisalue käsittää Afrikan itäosan Eritreasta ja Sudanista Tansaniaan, sekä ulottuu mantereen keskiosiin Burundiin, Ruandaan ja Kongon itäosiin. Alalaji yemenensis elää Saudi-Arabian lounaisosissa ja Länsi-Jemenissä. Lajista tunnetaan kaikkiaan yhdeksän alalajia. Eduard Rüppell kuvaili lajin holotyypin Etiopian Semienin provinssista vuonna 1840.The Internet Bird Collection == Lähteet == Luokka:Aasiansieppokertut
Brașovin Musta kirkko

Brașovin Musta kirkko (, , ) on suuri goottilainen kirkkorakennus, joka sijaitsee Romanian Transilvaniassa Brașovin kaupungin keskustassa. Sen seurakunta on evankelis-luterilainen. Kirkko on alun perin rakennettu paikallisten saksien tarpeisiin ja katoliseksi. Sen alkuperäinen nimi oli Pyhän Marian kirkko ( ). Rakennus tuhoutui pahoin tulipalossa vuonna 1689, mistä nykyinen nimi juontuu. Säilyneiden asiakirjojen mukaan kirkon ensimmäisiä pappeja on ollut Thomas, jonka kuolinvuosi oli 1410. Kirkon rakentamispäätös on tehty luultavimmin vuonna 1377, vakava rakennustyö on alkanut vuonna 1384 ja päättynyt 1477. Paikallisen legendan mukaan saksalainen pikkupoika on moittinut bulgarialaisia muurareita väittäen yhtä seinää vinoksi, mistä sovitukseksi muuan muurari oli heittänyt pojan alas ja muurannut hänet sitten kirkon kiviseinään. Tulipalon jälkeisessä korjaustyössä on apuna tiettävästi ollut muurareita silloisesta Danzigin hansakaupungista, koska paikallisilla rakentajilla ei ollut kokemusta valtavien holvikaarien teosta. Kirkko on kolmilaivainen basilika. Sen holvit ovat kuitenkin pikemmin barokkia kuin gotiikkaa. Musta kirkko on Kaakkois-Euroopan suurimpia goottilaisen arkkitehtuurin luomuksia 1300–1400-luvuilta. Pituudeltaan se on 89 metriä, leveydeltään 25–38 metriä ja korkeudeltaan 42 metriä. Tornin korkeus on risteineen 65 metriä. Kuulijoita mahtuu 5 000 henkeä. Kirkko ei ole kuuluisa vain mitoiltaan. Sen kellot ovat maan suurimmat, suurin pronssikello painaa kuusi tonnia. Interiööri on koristeltu pyhimyspatsain ja sisällä on myös maan mittavin itämaisten mattojen kokoelma. Kirkon alkuperäiset urut rakensi Carl August Buchholz Berliinistä 1860-luvulla. niihin tuli neljä sormiota 56 koskettimella ja yksi jalkio 27 koskettimella. Urkujen vihkiäisissä Buchholz improvisoi sekä esitti Friedrich Schneiderin ja Johann Lucas Hedwigin kantaatteja. Urut restauroitiin vuoden 2000 vaiheilla. Silloin kaikki 3 993 pilliä, suurin noin 13-metrinen, otettiin alas ja korjattiin. Toiset urut rakensi Carl Hesse. Niihin tuli sormio ja jalkio sekä 8 äänikertaa. Ne on restauroitu 1997. Urkuri Victor Bickerich aloitti harjoittelunsa Brașovin kirkossa 1953, samoin myöhemmin urkuri Hans Eckart Schlandt. == Aiheesta muualla == Luokka:Gotiikka Luokka:Romanian kirkot Luokka:Kivikirkot Luokka:Brașovin piirikunta
Burjatianuunilintu

Burjatianuunilintu (Seicercus plumbeitarsus) on itäaasialainen uunilintujen heimoon kuuluva varpuslintu. Sen esiintymisalue ulottuu Siperian itäosista Venäjän kaakkoiskolkkaan ja Sahalinille, Koillis-Mongoliaan, Koillis-Kiinaan sekä Korean niemimaan pohjoisosiin. Burjatianuunilintu on tavattu Suomessa Mustasaaressa lokakuun alussa 2002.Rariteettikomitea Robert Swinhoe kuvaili lajin holotyypin Kiinasta, Takun ja Pekingin väliltä vuonna 1861.The Internet Bird Collection == Lähteet == Luokka:Aasiansieppokertut
Mika Malinen

Mika Malinen (s. 30. syyskuuta 1964 Lahti) on suomalainen jalkapallovalmentaja ja entinen jalkapallomaalivahti. Malinen on FC Kuusysin kasvatti. Hän pelasi Kuusysissä aina 17-vuotiaaksi asti, jolloin hän siirtyi Lahden Reippaan riveihin kaudeksi 1982. Malinen pelasi Lahden Reippaassa kaksi kautta ja siirtyi Tampereen Ilvekseen Reippaan pudottua I divisioonaan.http://www.veikkausliiga.hs.prewise.com/ennatykset_index.htm Malinen pääsi heti Ilveksessä torjuntatöihin vuoden 1984 Euroopan Cupin otteluissa italialaista Juventusta vastaan. Samana vuonna hän oli voittamassa Ilveksessä SM-pronssia ja vuotta myöhemmin SM-hopeaa. Hopeakaudella Malinen rikkoi Ismo Korhosen nollaputken pelaten kuusi peräkkäistä nollapeliä. Pelaajauransa jälkeen Malinen on toiminut Tampere Unitedissa maalivahtivalmentajana 1999–2000 ja 2009 ja apuvalmentajana 2001–2005, Ilveksessä valmennuspäällikkönä 2006–2010 sekä B-juniorien valmentajana 2011. Tämän jälkeen samana syksynä Malisen ilmoitettiin siirtyvän Valeri Popovitšin seuraajaksi Ilveksen päävalmentajaksi. Hän nosti seuran kaudella 2012 Kakkosesta Ykköseen. Ilves ei käyttänyt Malisen optiota kauden 2014 jälkeen. ==Saavutukset pelaajana == *SM-hopea 1985 *SM-pronssi 1984 *Suomen Cup 1990 ==Lähteet== * FC Ilves: Kausikirja 1997. Tampere: Ilves ry / FC Ilves ry, 1997 * Lehtileikkeet ** Aamulehden urheiluosio 16.6.1985 ** Aamulehden urheiluosio 19.6.1985 * * === Viitteet === Luokka:Suomalaiset jalkapallomaalivahdit Luokka:Suomalaiset jalkapallovalmentajat Luokka:Vuonna 1964 syntyneet Luokka:Elävät henkilöt
Frederick Wolters

Augustus Frederick "Fred" Wolters (14. kesäkuuta 1904 San Francisco - 29\. joulukuuta 1990 San Leandro) oli yhdysvaltalainen maahockeypelaaja ja olympiamitalisti. Hän pelasi puolustajana ja oli mukana maansa pronssia voittaneessa joukkueessa Los Angelesin olympialaisissa 1932. Wolters pelasi turnauksessa yhden ottelun. == Lähteet == * Woltersin profiili sports- reference.com -sivustolla Luokka:Yhdysvaltalaiset maahockeypelaajat Luokka:Yhdysvaltalaiset olympiamitalistit Luokka:Vuonna 1904 syntyneet Luokka:Vuonna 1990 kuolleet
Moninkertaiset historiat

Moninkertaisten historioiden käsite liittyy läheisesti kvanttimekaniikan monimaailmatulkintaan. Samaan tapaan kuin monimaailmatulkinta pitää mahdollisten tulevaisuuksien olemassaoloa totena, moninkertaisten historioiden teoria purkaa tämän ajassa pitäen monia menneiden historioiden mahdollisuuksia totena. Tämän käsitteen esitteli Richard Feynman, jonka polkuintegraali on integroitu käsittämään kaikki mahdolliset historiat. Moninkertaisten historioiden ideaa on myös sovellettu kosmologiaan. Teoreettisessa tulkinnassa, jossa universumilla on moninkertaiset mahdolliset kosmologiat ja joissa järkeily takaperin universumin nykytilasta mahdollisten kosmisten historioiden kvanttisuperpositioon on relevanttia. == Katso myös == * Todellisuuden rakenne * Kvanttikosmologia * Multiversumi * Monimaailmatulkinta Luokka:Kosmologia Luokka:Kvanttimekaniikka
Ratzeburg

Ratzeburg on kaupunki Schleswig-Holsteinin osavaltiossa Pohjois-Saksassa. Kaupunki sijaitsee Lauenburgin luonnonpuiston alueella ja osa siitä on Ratzeburg See -nimisen järven ympäröimä. Ratzeburg on Lauenburgin piirikunnan pääkaupunki, ja sen pinta-ala on yhteensä 30.29 neliökilometriä ja asukasluku 13 694 vuoden 2010 alussa. Saksalainen kuvanveistäjä ja näytelmäkirjailija Ernst Barlach (1870-1938) asui ja kävi koulua Ratzeburgissa, jonne hänet on myös haudattu. == Ystävyyskaupungit == * Châtillon-sur-Seine, Ranska (vuodesta 1960) * Esneux, Belgia (vuodesta 1969) * Walcourt, Belgia (vuodesta 1969) * Ribe, Tanska (vuodesta 1989) * Schönberg, Saksa (vuodesta 1990) * Sopot, Puola (vuodesta 1994) * Strängnäs, Ruotsi (vuodesta 1996) == Lähteet == == Aiheesta muualla == * Kaupungin viralliset kotisivut Luokka:Herzogtum Lauenburg Luokka:Schleswig-Holsteinin kunnat Luokka:Saksan kaupungit
Kenneth Welsh

Kenneth Welsh (30. maaliskuuta 1942 Edmonton, Alberta, Kanada – 5. toukokuuta 2022) oli kanadalainen näyttelijä. Hän näytteli urallansa muun muassa televisiosarjassa Twin Peaks Windom Earlen roolin. Elokuvassa The Day After Tomorrow (2004) hän näytteli varapresidenttiä ja elokuvassa Lentäjä (2004) Katharine Hepburnin isää. Welsh voitti vuonna 1996 kanadalaisen Genie- palkinnon elokuvasta Margaretin museo ja vuonna 1999 hän oli ehdolla Daytime Emmyyn televisioelokuvasta Edison: The Wizard of Light, missä hän näytteli Thomas Edisonia. Welsh sai vuonna 2003 Member of the Order of Canada -arvonimen. == Filmografia == * Tell Me That You Love Me (1983) * Reno and the Dog (1984) * Uskollisuus (1986) * Yhdeksän armotonta päivää (1987) * Kohtalokkaat jäähyväiset (1989, mini-sarja) * Deadly Betrayal: The Bruce Curtis Story (1991) * Timecop (1994) * Intohimon tuulet (1994) * Hiroshima (1995) * Margaretin museo (1995) * Scandalous Me: The Jaqueline Susann Story (1998, mini-sarja) * Edison: The Wizard of Light (1998) * External Affairs (1999, mini-sarja) * The Day After Tomorrow (2004) * Lentäjä (2004) * Emily Rosen riivaaja (2005) * Usva (2005) == Palkinnot == * Gemini (1988, 1990, 1992, 1998) * Genie (1996) == Ehdokkuudet == * Gemini (1999, 2000) * Daytime Emmy (1998) * Genie (1984, 1985, 1987) ==Lähteet== == Aiheesta muualla == * Luokka:Kanadalaiset näyttelijät Luokka:Vuonna 1942 syntyneet Luokka:Vuonna 2022 kuolleet Luokka:Member of the Order of Canada
Chinatown (San Francisco)

thumb|Gateway Arch (Dragon Gate), yksi Chinatownin sisäänkäynneistä. Chinatown on San Franciscossa sijaitseva Pohjois-Amerikan vanhin kiinalaisten asuttama kaupunginosa, joita yleisestikin kutsutaan chinatowneiksi. San Franciscon chinatown perustettiin 1840-luvulla. Se on maailman suurin kiinalaisten keskittymä alue Aasian ulkopuolella. Chinatown sijaitsee San Franciscon keskustassa North Beachin ja Telegraph Hillin vieressä. Se on keskeinen nähtävyys kaupungissa. ==Aiheesta muualla== * Chinatowns of the world: San Francisco Chinatown, USA * San Francisco: Chinatown * San Fanciscon Chinatownin omat kotisivut Luokka:San Franciscon kaupunginosat Luokka:Chinatown
Vesa Holli

Vesa Holli (s. 28. tammikuuta 1963 Tampere) on entinen suomalainen jalkapallomaalivahti. Holli pelasi juniorivuosinaan Ilves-Kissoissa sekä Tampereen Ilveksessä. Holli nousi 19-vuotiaana edustusjoukkueeseen, jossa hän pelasi SM-sarjan debyyttikaudellaan 11 ottelua Seppo Sairasen toimiessa ykköstorjujana. Holli jatkoi Ilveksen kakkostorjujana, kun Mika Malinen siirtyi Reippaasta Ilvekseen ja oli voittamassa SM-kultaa 1983, vuotta myöhemmin SM-pronssia ja vielä 1985 SM-hopeaa. 1980-luvun lopulla Holli siirtyi hakemaan peliaikaa muun muassa Kemistä ja Vaasasta, mutta palasi välillä Tampereelle. Kahden Ilveksessä vietetyn vuoden jälkeen Holli pelasi Pietarsaaren Jarossa, Rakuunoissa ja KTP:ssä. Vesa Holli on sukua Harri Hollille, joka oli myös Ilveksen maalivahti 1970-luvulla. ==Saavutukset== *Suomen mestaruus 1983 **SM-hopea 1985 **SM-pronssi 1984 ==Lähteet== * FC Ilves: Kausikirja 1997. Tampere: Ilves ry / FC Ilves ry, 1997. * FC Ilves: Kausikirja 1987. Tampere: Ilves ry / FC Ilves ry, 1987. ==Aiheesta muualla== * http://www.veikkausliiga.hs.prewise.com/ennatykset_index.htm Luokka:Suomalaiset jalkapallomaalivahdit Luokka:Vuonna 1963 syntyneet Luokka:Elävät henkilöt
Sérgio de Toledo Machado

Sérgio de Toledo Machado (s. 24. helmikuuta 1945 Rio de Janeiro) on brasilialainen kilpauransa päättänyt koripalloilija ja olympiamitalisti. Hän edusti seuratasolla Botafogoa ja Vasco da Gamaa. Machado oli mukana maansa pronssia voittaneessa joukkueessa kesäolympialaisissa 1964 ja Pan-Amerikan kisoissa 1975, minkä lisäksi hän saavutti MM-kisoissa yhden hopeisen ja yhden pronssisen mitalin.http://www.linguasport.com/baloncesto/internacional/mundial/worldcup.htm Hän oli myös Brasilian neljänneksi sijoittuneessa joukkueessa Méxicon olympialaisissa 1968. == Lähteet == * Profiili Brasilian koripalloliitto * Sérgio Macarrão Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive Luokka:Brasilialaiset koripalloilijat Luokka:Brasilialaiset olympiamitalistit Luokka:Vuonna 1945 syntyneet Luokka:Elävät henkilöt
Hazaran kieli

Hazaran kieli on Afganistanissa ja sen lähialueilla asuvien hazarojen puhumista iranilaisista murteista käytetty nimitys. Niiden puhujat asuvat Afganistanissa varsinkin maan keskiosassa sijaitsevalla Hazaradžatin vuoristoseudulla, Iranissa Mašhadin ja Quchanin piirikunnissa, Pakistanin länsiosassa sekä muutamissa Turkmenistanin ja Tadžikistanin kylissä. Nykyään hazaroita arvioidaan olevan Afganistanissa 15–20 % väestöstä ja Iranissa yli miljoonaa henkeä. Pakistanissa heitä on noin 600 000\. Hazarojen arvellaan olevan Afganistanin ja Keski-Aasian 1200–1300-luvuilla miehittäneiden mongolivalloittajien jälkeläisiä. Nykyään he puhuvat lounaisiranilaiseen ryhmään kuuluvia persialais-tadžikkilaisia murteita. Alkuperäinen mongolikieli on sammunut ilmeisesti 1900-luvun loppuun mennessä. Sen perintönä on kuitenkin säilynyt runsaasti mongolilaista substraattivaikutusta. Myös turkkilaiset kielet ovat vaikuttaneet hazaraan voimakkaasti. Murteet toimivat yhteisön suullisen kanssakäymisen välineinä. Afganistanissa hazarat käyttävät kirjakielinään daria ja paštua. ==Lähteet== Luokka:Afganistanin kielet Luokka:Iranilaiset kielet Luokka:Iranin kielet Luokka:Pakistanin kielet
Peurahiiri

Peurahiiri (Peromyscus maniculatus) on Pohjois-Amerikassa elävä jyrsijä ja yksi heimonsa pienimmistä lajeista. Lajille on ehdotettu myös uutta suomenkielistä nimeä peurahiiru. == Levinneisyys == Peurahiiri elää Pohjois- Amerikassa, jossa sen levinneisyysalue ulottuu Tyyneltä valtamereltä Atlantille ja Kanadasta eteläiseen Meksikoon. Se on Pohjois-Amerikan laajimmalle levinnyt jyrsijälaji. Lajista tunnetaan kymmeniä maantieteellisiä populaatioita, jotka joskus luokitellaan alalajeiksi. San Roquen saarella elänyt populaatio (P. m. cineritius) on todennäköisesti kuollut sukupuuttoon. ==Anatomia== Peurahiiren ruumiin pituus on 7–10 cm ja paino 10–35 g. Sen turkki on pitkähkö ja pehmeä, väritys vaihtelee yksilöittäin. Ruumiin takaosan ja kylkien väritys voi olla harmahtavasta punertavan ruskeaan, mutta keskiselkä saattaa olla tummempi. Pään ja ruumiin alaosa on valkoinen tai harmahtava. Lajille on tyypillistä suuret mustat silmät, isot korvat ja pitkät tuntokarvat. ==Elintavat== Lisääntymisaika peurahiirillä riippuu alueesta, se kuitenkin tapahtuu helmi- ja marraskuussa. Naaraan raskaus kestää 23–27 päivää ja poikaset aikuistuvat 2–6 kuukauden iässä riippuen vuodenajasta ja elinalueesta. Peurahiiret eivät nuku talviunta, mutta saattavat talven tullessa muuttaa ihmisten rakennuksiin. ==Ravinto== Peurahiiri käyttää ravinnokseen kasveja, hedelmiä ja siemeniä. Peltojen lähistöllä elävät yksilöt syövät myös viljaa ja maissia. Laji syö hiukan myös eläinperäistä ravintoa, kuten hyönteisiä ja muita selkärangattomia eliöitä. Lajilla on tapana kerätä ravintoa talvivarastoon pesäänsä kuljettaen sen poskipusseissaan. ==Lähteet== Luokka:Myyrät
Pinneberg

Pinneberg on kaupunki Schleswig-Holsteinin osavaltiossa Pohjois-Saksassa. Pinneberg sijaitsee noin 15 kilometriä Hampurista luoteeseen ja on Pinnebergin piirikunnan pääkaupunki. Sen pinta-ala on 21,54 neliökilometriä ja asukasluku 42 288 vuoden 2010 alussa. Kaupungin väkiluku kaksinkertaistui toisen maailmansodan jälkeen, kun entinen saksankielinen väestö karkotettiin Puolalle luovutetuista alueista. == Ystävyyskaupungit == * Rockville, Yhdysvallat * Primorsk, Venäjä * Nzega, Tansania == Lähteet == == Aiheesta muualla == * Kaupungin viralliset kotisivut Luokka:Saksan kaupungit Luokka:Schleswig- Holsteinin kunnat
Baškardi

Baškardi (myös bašakerdi) on Iranin kaakkoisosassa Persianlahden rannikolla sijaitsevalla Bašakerdin alueella puhuttujen iranilaisten murteiden ryhmä. Baškardimurteet kuuluvat iranilaisten kielten lounaisryhmään, jonka sisällä ne muodostavat oman selkeästi erottuvan kokonaisuuden. Suurin osa puhujista osaa persiaa, osa mahdollisesti myös naapurikieltä belutšia. ==Lähteet== ==Aiheesta muualla== * Encyclopædia Iranica: Baškardi Luokka:Iranilaiset kielet Luokka:Iranin kielet
SUE CD 8

Sue CD 8 on vuonna 2007 ilmestynyt Sue-lehden kokoelmalevy.Sue CD 8 Eri esittäjiä (viitattu 21.11.2010) Sue CD 8 on kahdeksas osa Sue-lehden julkaisemaa Sue-kokoelmalevyjen sarjaa. Levyille valitut yhtyeet ovat lehden linjan mukaisesti sekoitus tuntemattomampia ja kokeilevampia yhtyeitä sekä isompia nimiä. == Kappaleet == # Monster Magnet: Medicine # Dead Combo: Sunny # Superchrist: Isolation Information # Moto: Track # Los Banditos: Kesse Girls & Wilde Rowdys # The Valkyrians: Do You Really Wanna Know # Flogging Molly: Drunken Lullabies # I Walk the Line: Diamond Eyes # Anal Thunder: Lifelong Hangover # The Heartburns: Got Nothing to Prove # Columbian Neckties: Work is Good # Moses Hazy: St. Walter # The Barefoot Brothers: Can't Catch Me # Bomber: Doing Time # Jeffrey James & The Idiots: Utility Man # The Maggots: The Sideshow # Gogol Bordello: Start Wearing Purple # Khatarina: Chicks Can't Play # Sekunda: Kirjepommi # Radar Station: It's in You # Tokyo Sex: Destruction Song to Apologize # Evilsons: Let's Swing # Kakka-Hätä 77: Hamaan haimatulehdukseen saakka ==Lähteet== Luokka:Vuoden 2007 kokoelma-albumit Luokka:SUE-albumit
SUE CD 7

Sue CD 7 on vuonna 2008 ilmestynyt Sue-lehden kokoelmalevy.Sue CD 7 Eri esittäjiä Viitattu 21.11.2010. Sue CD 7 on seitsemäs osa Sue-kokoelmalevyjen sarjassa. Levyille valitut yhtyeet ovat lehden linjan mukaisesti sekoitus tuntemattomampia ja kokeilevampia yhtyeitä sekä isompia nimiä. ==Kappaleet== # Rotten Sound: The Effects # Sotajumala: Kidutus # Dillinger Escape Plan: Fix Your Face # The Scourger: Dark Invitation to Armageddon # Total Devastation: Collision Course # Strapping Young Lad: You Suck # Malummeh: Turning Point # Pain Confessor: Without Redemption, Without Remorse # Victims: How Could I Lie # Dauntless: Shelter Equals Grave # Sear: Heaven Ablaze # Vacant Coffin: Dawn of the Schitzo # Deathbound : Revolutions Against Nothing # Discard: Bleeding Lead # Turisas: To Holmgard And Beyond # De Lirium’s Order : Extermination Network # Axegressor: Luoti päähän # Gloria Morti: Until the Wretched Whimper # Vesania: Narrenschyff # Callisto: Wormwood ==Lähteet== Luokka:Vuoden 2008 kokoelma-albumit Luokka:SUE-albumit
Keskipersian kieli

Keskipersian kieli eli pahlavi (myös pehlevi) on muinaispersian ja nykypersian historiallisesta välimuodosta käytetty nimitys. Sitä puhuttiin noin 200-luvulta lähtien eaa. aluksi Fārsin maakunnassa ja myöhemmin koko sassanidien valtakunnassa, jossa se oli valtion ja zarathustralaisen uskonnon virallinen kieli. Arabien valloitettua Iranin 600-luvulla keskipersia säilyi zarathustralaisten ja Intian parsien kielenä. Keskipersia kuuluu iranilaisten kielten lounaisryhmään. Siitä tunnetaan kaksi varianttia: zarathustralaisen ja laajan maallisen kirjallisuuden kieli sekä manikealaisten käyttämä kirjakieli, joiden välillä on foneettisia ja kieliopillisia eroja. Ne edustavat mahdollisesti eri murteita. Kielessä on havaittavissa parthialaista vaikutusta. Suurin osa säilyneistä keskipersialaisista teksteistä on 500–600-luvuilta. Ne on kirjoitettu pehleviläisellä ja manikealaisella kirjaimistolla, jotka molemmat perustuvat aramealaisiin aakkosiin. Pehleviläisessä kirjoituksessa on runsaasti ideogrammeja, vanhakantaisia kirjoitustapoja ja ligatuureja. Manikealainen kirjoitus on luonteeltaan foneettista. Molemmista puuttuvat lyhyitä vokaaleja osoittavat merkit. ==Lähteet== Luokka:Iranilaiset kielet Luokka:Aasian kuolleet kielet
Pahlavi

Pahlavi voi tarkoittaa ainakin seuraavia: * Keskipersian kieli eli pahlavi * Pahlavin dynastia, joka hallitsi Iranin keisarikuntaa vuosina 1925-1979 ** Reza Pahlavi (1878-1944), Persian šaahi vuosina 1925-1935 ja Iranin šaahi vuosina 1935-1941 ** Mohammad Reza Pahlavi (1919-1980), Iranin šaahi vuosina 1941-1979 ** Ashraf Pahlavi (1919–2016), iranilainen prinsessa, šaahi Mohammed Reza Pahlavin kaksoissisar
Friedrich Wilhelm von Steuben

Friedrich Wilhelm August Heinrich Ferdinand von Steuben (syntymänimeltään Friedrich Wilhelm Ludolf Gerhard Augustin von Steuben, 17. syyskuuta 1730 – 28. marraskuuta 1794), myös nimellä Baron von Steuben, oli preussilainen sotilas, joka palveli kenraalina siirtokuntien armeijassa Yhdysvaltain vapaussodan aikaan. Hän auttoi muun muassa George Washingtonia kouluttamaan joukkojaan brittejä vastaan. Von Steuben kirjoitti Revolutionary War Drill Manual -kirjan, joka toimii nykyisen Yhdysvaltain armeijan sotilaskoulutusoppaan pohjana. == Lähteet == Luokka:Preussilaiset sotilaat Luokka:Yhdysvaltalaiset kenraalit Luokka:Vuonna 1730 syntyneet Luokka:Vuonna 1794 kuolleet
SUE CD 6

Sue CD 6 on vuonna 2005 ilmestynyt Sue-lehden kokoelmalevyFono.fi Äänitetietokanta: SUE CD 6 (kokoelma) (viitattu 21.11.2010). Sue CD 6 on kuudes osa Sue-lehden julkaisemaa Sue-kokoelmalevyjen sarjaa. ==Kappaleet== # Astrid Swan: They Need You If They Think You Love Them # 22-Pistepirkko: Rat King # The Winyls: Let's Sing # Plain Ride: Speed of Light # Disco Ensemble: We Might Fall Apart # Nieminen & Litmanen: Leo Jokela (bailaa Kalastajatorpan Pyöreässä salissa vuonna 1969) # Mummypowder: Don't Hold Your Breath # Jolly Jumpers: Bebop City # Shake: Remember # Echo Is Your Love: We Don't Speak Numbers # Sister Flo: Moustache # Soul Tattoo: Boomerang Sam # Caessar: Lost My Game # Zacharius Carls Group: Bird With No Name # Viola: Halo Goodbye # Office Building: Never Leave the Ground # Kevin: O.W.B. # Ultrasport: Nothing Can Go Wrong # Harry Hunks: The Guy Who Makes Horses Run And the Frogs Fly # Aavikko: P-piste ==Lähteet== Luokka:Vuoden 2005 kokoelma-albumit Luokka:SUE- albumit
Kinnulan vaakuna

Kinnulan vaakuna on Kinnulan kunnan tunnus. Vaakunan aihe viittaa sekä muotonsa, koronsa että värivalintojensa kautta menneiden aikojen kaskenpolttoon. Vaakunan selitys on ”hopeakentässä kolme oksakoroista, musta- punakatkoista vastapalkkia.” Vaakunan on suunnitellut Ahti Hammar, ja Kinnulan kunnanvaltuusto hyväksyi sen kokouksessaan 17. syyskuuta 1958. Sisäasiainministeriö vahvisti vaakunan käyttöön 2. tammikuuta 1959. == Lähteet == * * Kinnula Vaakuna
SUE CD 5

Sue CD 5 on vuonna 2004 ilmestynyt Sue-lehden kokoelmalevySue CD 5 Eri esittäjiä (viitattu 21.11.2010). Sue CD 5 on viides osa Sue-lehden julkaisemaa Sue-kokoelmalevyjen sarjaa. ==Kappaleet== # Amorphis: Killing Goodness # Maple Cross: Last Steps of Joe # Wherevictimslie: Chapter 13 # Machine Men: Silver Dreams # Blake: Son of Fire # Godsplague: L.O.P.R.E. # Ruoska: Riisu # Drive: Six Letters # Northern Discipline: The One # Before the Dawn: The Black # The Wake: Failed Generation # Divercia: Overwhelming # Malicious Death: Sacrifice # Mokoma: Punainen kukko # Corruption Inc.: Blood, Lust, Blood # Norther: Death Unlimited # Swallow the Sun: Out of This Gloomy Night # Deathchain: Chaos Wartech # Kiuas: Across the Snows ==Lähteet== Luokka:Vuoden 2004 kokoelma-albumit Luokka:SUE-albumit
SUE CD 4

Sue CD 4 on vuonna 2003 ilmestynyt Sue-lehden kokoelmalevyFono.fi Äänitetietokanta: SUE CD 4 (kokoelma) (viitattu 21.11.2010). Sue CD 4 on neljäs osa Sue-lehden julkaisemaa Sue-kokoelmalevyjen sarjaa. ==Kappaleet== # Langhorns: Spybeat # The Micragirls: Saturday # Boomhauer: I Give Up # Kometa: Growing a Beard # Baby Woodrose: Pouring Water # Danko Jones: I Want You # The Phoenix Foundation: Did I Expect too Much? # Slideshaker: Backseat Heat # The Teenage Idols: Burning Love # Division of Laura Lee: Need to Get Some # Robert & The Roboters: Schlüpferbeat # Damn Seagulls: Right in the Nerve # Manifesto Jukebox: Ruins # Mannhai: Spiritraiser # The Hypnomen: Street Preacher # Gallery of Mites: X's for Eyes # The Royal Beat Conspiracy: Try Me # No Shame: D:Bomb # Deep Turtle: Revolver # Turbonegro: Sell Your Body (To the Night) # The Awesome Machine: My Friend # Screamin' Stukas: Ain't Walking on Water ==Lähteet== Luokka:Vuoden 2003 kokoelma-albumit Luokka:SUE-albumit
SUE CD 3

Sue CD 3 on vuonna 2002 ilmestynyt Sue-lehden kokoelmalevyFono.fi Äänitetietokanta: SUE CD 3 (kokoelma) (viitattu 21.11.2010). Sue CD 3 on kolmas osa Sue-lehden julkaisemaa Sue-kokoelmalevyjen sarjaa. ==Kappaleet== # Branded Women: Explanations # Sweatmaster: Lose a Day # Submerged: No Motive # The (International) Noise Conspiracy: Breakout 2001 # Sunride: Inhuman Groover # The Mutants: Mambo Mutant # The Festermen: Rapunzel # Wasted: Reality Check # Cleaning Women: Za bounakih # Trouble Bound Gospel: Earth Gone Mad # The Hives: Main Offender # The Burnouts: You Lose # Hundred Million Martians: Atoll # The Huskies: Dreamin' My Dreams of You # Endstand: When Dreams Die # Kroko: Budala ptiza # Disgrace: Yeah, I Heard the Devil # The Nomads: Can't Keep the Bad Man Down # The Flaming Sideburns: Sweet Sound of L-U-V # Cosmo Jones Beat Machine: Write Me a Few Lines # Crystal Extasy: Black Roses # Marky Ramone And The Speedkings: I Don't Care Anymore ==Lähteet== Luokka:SUE-albumit Luokka:Vuoden 2002 kokoelma-albumit
Avestan kieli

Avestan kieli (aikaisemmin myös zend) on zarathustralaisuuden pyhässä kirjassa Avestassa käytetyn kuolleen iranilaisen kielen nimitys. Intian parsit kutsuvat sitä pehleviksi. Avestan kieli on vanhin tunnettu iranilainen kirjakieli. Se sisältää sekä länsi- että itäiranilaisia aineksia. Tekstien katsotaan yleensä syntyneen Keski-Aasiassa tai Khorasanin maakunnassa. Avesta jakautuu kahteen historialliseen kielimuotoon: gathaan, jolla on kirjoitettu Zarathustran laatimina pidetyt hymnit, sekä nuorempaan avestan kieleen. Ne perustuvat ilmeisesti eri murteisiin. Avesta on kodifioitu varsin myöhään, sassanidien hallituskaudella 300-luvun lopussa tai 500-luvun puolivälissä. Tuolloin sen jo kuollutta kieltä käytettiin vain zarathustralaisten jumalanpalveluksessa. Kodifikaation yhteydessä Avestaa varten laadittiin erityinen keskipersiaan perustuva kirjaimisto, joka sisältää noin 50 merkkiä. Vanhimmat säilyneet käsikirjoitukset ovat 1200–1300-luvuilta. Avestalainen kirjaimisto poistui käytöstä 600-luvulla Persian käännyttyä islaminuskoon. Myöhemmin avestaa on kirjoitettu arabialaisilla tai gudžaratilaisilla kirjaimilla. == Fonologia == === Vokaalit === Etinen Keskinen Takainen Suppea i u Puolisuppea e ə o Avoin a ɒ Lähde: === Konsonantit === Labiaali Dentaali Alveolaari Retrofleksi Palataali Velaari Glottaali Klusiili b d g Affrikaatta ʤ Frikatiivi β ð z ʂ ʒ ɣ h Nasaali m n ɲ ŋ́ ~ ŋʷ ~ ŋ Likvida r Puolivokaali w j Lähde: ==Lähteet== ==Aiheesta muualla== * Encyclopædia Iranica: Avestan language Luokka:Iranilaiset kielet Luokka:Aasian kuolleet kielet Luokka:Zarathustralaisuuden historia
SUE CD 2

Sue CD 2 on vuonna 1997 ilmestynyt Sue-lehden kokoelmalevySue CD 2 Eri esittäjiä (viitattu 21.11.2010). Sue CD 2 on toinen osa lehden julkaisemaa Sue-kokoelmalevyjen sarjaa. ==Kappaleet== # The Best: Traci Lords # The Best: Hong Kong Dog # Nothing Nice: Bigot # Nothing Nice: One Day in This Paradise # Anemia: Mikä mättää # Anemia: Minä maksan # Sähköpaimen: Likainen mies # Sähköpaimen: Kuinka voit uskaltaa? # The Phantom Tones: (Everything's Just) Fine # The Phantom Tones: Make a Wish # Waiting for Notes: Seen-A-Lot # Waiting for Notes: Blind # Silver City Bandits: Hearta Bone # Silver City Bandits: Beware of the Dogs # Mai Karman kauniit kuvat: Iskelmä # Noitapastori: Arkiharha ja pyhät häät # Noitapastori: Tuonen lehto # Jyrki Kuri ja Kommunistit: Kävelevä porno # Voimaryhmä: Rudi lentää # Voimaryhmä: Onnea onnea ==Lähteet== Luokka:Vuoden 1997 kokoelma-albumit Luokka:SUE-albumit
Puotilan kappeli

Puotilan kappeli (ruots. Botby gårds kapell) on kivikirkko Puotilassa, Vartiokylän kaupunginosassa Helsingissä. Rakennus valmistui vuonna 1859 viljamakasiiniksi ja muutettiin kirkoksi vuonna 1963. == Historiaa == Kivirakenteinen kappeli toimi viereisen Puotinkylän kartanon viljamakasiinina valmistumisvuodestaan 1859 alkaen. Kartano siirtyi Helsingin kaupungin omistukseen vuonna 1933 ja liitettiin Helsinkiin vuoden 1946 alueliitoksessa. Helsingin evankelisluterilaiset seurakunnat ostivat viljamakasiinin kaupungilta vuonna 1959 ja se vihittiin kirkoksi vasta toisena pääsiäispäivänä 15. huhtikuuta 1963. Rakennuksen valmistumisvuodesta muistuttaa kiveen hakattu vuosiluku Puotilantielle antavan seinän ylimmässä kivessä. Rakennus on kaksikerroksinen ja siinä on goottilaistyyliset ikkunat. Kappelin nykyiset urut ovat tyyliltään suomalaista varhaisromantiikkaa ja ne valmistuivat vuonna 2005. Uruissa käytetään mekaanista kaksivartista soittokoneistoa. Kappelin vieressä on samanlaisista kivistä rakennettu paikallisten perunakellariksi kutsuma varastorakennus, joka nykyisin on Vartiokylän seurakunnan kerhotila. Kansantarinan mukaan amiraali Carl Olof Cronstedt piileskeli viljamakasiinissa Viaporin antautumisen jälkeen, sillä antautumisen jälkeen hän oli pahasti epäsuosiossa. Cronstedt on syntynyt Puotinkylän kartanossa, jonka hänen isänsä omisti tuolloin.Puotilan kartanon päiväämätön historiikki Tarina ei kuitenkaan pitäne paikkaansa, koska makasiini valmistui vasta kymmeniä vuosia Cronstedtin kuoleman jälkeen. Kappeliksi vanha makasiini muutettiin 1960-luvun alussa. Kirkoksi rakennus vihittiin 15. huhtikuuta 1963. Suunnittelija oli arkkitehti Tarja Salmio-ToiviainenHelsingin kirkot viitattu 22.1.2017. Kappeli on yksi Helsingin ja Suomen suosituimmista vihkikirkoista. Kappelissa on 155 istumapaikkaa. Alttarilla on Eino Räsäsen käsialaa oleva veistos Ristiinnaulittu ja kuori-ikkunassa Tarja-Salmio-Toiviaisen tekemä lasimaalaus Pääsiäisaamu ==Lähteet== * vartiokyla.kirkkohelsinki.net === Viitteet === == Aiheesta muualla == Luokka:Suomen kivikirkot Kappeli Luokka:Helsingin kappelit Luokka:Suomen 1850-luvulla rakennetut kirkot Luokka:Helsingin suojellut rakennukset
Guranin kieli

Guranin kieli (myös gorani) on Iranissa ja Irakissa puhuttava iranilainen kieli. Sen puhujat asuvat Iranin Zagrosvuorten keskiosassa Kermānšāhin pohjois- ja länsipuolella sekä Irakissa Mosulin pohjoispuolella. Guraninkielisiä saarekkeita ympäröi kurdinkielinen alue. Gurani kuuluu iranilaisten kielten luoteisryhmään. Sen lähin sukukieli on kurdi, jonka murteena sitä on toisinaan pidetty. Kieli toimii yhteisön suullisen kanssakäymisen välineenä. 1700–1800-luvuilla sitä käytettiin kirjakielenä Ardalanin hallitsijoiden hovissa. Guraniksi on laadittu myös uskonnollista kirjallisuutta ja julkaistu kansanperinnekokoelmia. ==Lähteet== Luokka:Irakin kielet Luokka:Iranilaiset kielet Luokka:Iranin kielet